 Sida oo kale xildhibaan Ibraahim Mahdi Buubaa, oo ka tirsan guddida Ilaalinta hantida qaranka oo isagu ugu horeyn halkaas ka hadlay ayaa yidhi Waxaanu la soconaa guddida sida magaceeda ka muuqata inay baadhitaan ku sameeyso, isla markaana hubin iyo daba gal ku leedahay qof kasta iyo cid kasta iyo xil kasta oo uu hayay ama imika ha hayo ama hore ha u hayee, ama wasiir hore ha ahaado ama wixii kale ee la mid ah, shakhsi kasta iyo masuul kasta oo hanti qaran maamuli jiray, ama imika maamula guddidu waxay ku sameeysaa daba gal iyo hubin, habka uu u maamulay hantida qaranka, waana shaqada Guddida loo igmaday, awoodaheedana waxa ah markay soo ogaato ee ay soo aragto inay Guddidu u soo gudbiso Barlamaanka, Barlamaanku dabadeedna uu talaabo waajibaadkiisa ah ka qaato,ugu danbayntana waxay u gacan gasha Hanti-dhawraha, fulinteeda u dambaysaana laamaha amniga, garsoorka iyo maxkamadaha ayey tagtaa oo iska leh, barlamaanku cidna ma soo xidho, cidna awood kalema uma laha, talaabo kalena uu ka qaado. 